# Eliotas Smitas

### Straipsnis iš Vikipedijos, laisvosios enciklopedijos.

Steven Paul Smith (Rugpjūčio 6, 1969 – Spalio 21, 2003, geriau žinomas kaip Elliott Smith) – amerikiečių dainų autorius ir atlikėjas. Pagrindinis jo instrumentas buvo gitara, tačiau jis puikiai grojo pianinu, klarnetu, bosine gitara, lūpine armonikėle bei būgnais. Smito vokalinis stilius buvo labai charakteringas, pasižymintis švelni, nostalgišku skambėjimu ir daugelio takelių jungimu vokalinės harmonijos kūrimui.

Jis gimė vidurio – vakaruose, užaugo Teksase, o didžiąją dalį gyvenimo praleido Portlende, Oregone. Keletą metų pagrojęs roko grupėje Heatmisers, 1994 metais Eliotas Smitas pradėjo solinę karjerą albumais studijose „Cavity Search“ ir „Kill Rock Stars“. 1997 metais pasirašė kontraktą su didele leidybine firma „DreamWorks Records“, kurioje įrašė du albumus. Smitas įgavo visuotinį pripažinimą, kai jo daina „Miss Misery“, parašyta filmui „Gerasis Vilas Hantingas“, 1998 metais buvo nominuota Oskarui kaip geriausia originali daina.

Dainininkas daugelį metų kovojo su depresija, priklausomybe nuo alkoholio bei narkotikų, šios temos dažnai atsirasdavo jo dainų tekstuose.Eliotas Smitas mirė 2003 metais, būdamas 34 metų amžiaus, nuo dviejų, tikriausiai jo paties padarytų žaizdų krūtinėje. Iki šiol nėra tvirtų savižudybės įrodymų. 2004 metais „ANTI-records“ išleido albumą „From a Basement on the Hill“, kuriam Eliotas Smitas dainas kūrė nuo 2000 metų.

## [taisyti] Nuorodos

- Oficiali svetainė

Rodomas puslapis "http://lt.wikipedia.org../../../e/l/i/Eliotas_Smitas_e5ed.html"

Kategorija: JAV atlikėjai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Dansk
- Deutsch
- English
- Español
- Suomi
- Français
- Italiano
- 日本語
- Nederlands
- ‪Norsk (bokmål)‬
- Português
- Svenska